Diari Oficial de la Generalitat Valenciana


Sumari del DOGV 5537, del 19-06-2007 (2007/7248)

Informació pública de l'alternativa tècnica del Programa d'Actuació Integrada para el Desenvolupament del Sector C-1 de Dénia.
------------------------------------------------------------------------------------------------------------------------------

### Dades del document

Número de DOGV
:   5537

Data del DOGV
:   19-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7248


Data del document
:   29-05-2007

Organisme emissor
:   Construcciones Residenciales Denia, SL

Tipus de document
:   Informació Pública

Descriptors 

:   * Dénia
    * pla d'urbanisme

Informació pública de l'alternativa tècnica del Programa d'Actuació Integrada para el Desenvolupament del Sector C-1 de Dénia. [2007/7248]  
La mercantil Construcciones Residenciales de Dénia, SL, amb CIF núm. A98664167, amb domicili social al carrer de Marqués de Camp núm. 54 de Dénia, ha protocol·litzat els documents de l'alternativa tècnica del programa d'aquest àmbit que fa referència l'article 126 a) i f) de la Llei Urbanística Valenciana, a la notaria de Secundino-José García-Cueco Mascarós, amb domicili a Dénia, carrer Marqués de Camp núm. 27, entresòl. Així mateix, consta un exemplar de la documentació depositat en la Gerència Municipal d'Urbanisme de l'Ajuntament de Dénia situat a la Ronda de les Muralles, número 42, per a la consulta en horari administratiu.   
Els documents integrants de l'alternativa tècnica protocol·litzats i sotmesos a informació pública són els següents: identificació del document que regula l'ordenació detallada, a saber, la fitxa de planejament i gestió d'aquest àmbit del Pla General Transitori de Dénia, aprovat per Resolució del conseller de Territori i Habitatge de 27 de desembre de 2005, modificada per l'annex a les bases particulars i projecte d'urbanització de l'àmbit geogràfic citat i els seus annexes.  
En compliment de l'article 562 del Reglament d'Ordenació i Gestió Territorial i Urbanística es fa constar que segons l'apartat H) de les bases particulars que regiran en el concurs per a la selecció d'agent urbanitzador per gestió indirecta del programa per al desenvolupament del sector C-1 de Dénia, publicades en el Diari Oficial de la Comunitat Valenciana número 5462, de data 2 de març de 2007, el termini màxim d'adjudicació d'aquest programa, i consegüent aprovació definitiva es produirà en el termini màxim de dos mesos a comptar des de l'endemà de l'obertura de les proposicions. El silenci s'entendrà negatiu, tal com disposa la legislació aplicable en la matèria.  
Es van publicar les bases generals reguladores dels procediments de programes d'actuació integrada per mitjà de gestió indirecta de l'Ajuntament de Dénia, en el Butlletí Oficial de la Província d'Alacant número 138, de data 17 de juny de 2006, i van ser aprovades les bases particulars que regiran en el concurs per a la selecció d'agent urbanitzador per gestió indirecta del Programa d'Actuació Integrada per al Desenvolupament del Sector C-1 de Dénia, mitjançant acord plenari de data 25 de maig de 2006 (adaptades al ROGTU per acord plenari de 27 de juliol de 2006, i modificades per canvis d'adscripció de sòl dotacional per acord del mateix òrgan de data 28 de desembre de 2006), publicades en el Diari Oficial de la Comunitat Valenciana número 5462, de data 2 de març de 2007, i remès l'anunci del concurs al Diari Oficial de la Unió Europea el dia 22 de març de 2007, en compliment del contingut de l'article 132.2 de la Llei Urbanística Valenciana.  
D'acord amb el que establix l'article 134 de la Llei 16/2005, de 30 de desembre, Llei Urbanística Valenciana, se sotmet a informació pública aquesta alternativa tècnica, pel termini d'un mes, comptat a partir de l'endemà de la publicació del present anunci en el Diari Oficial de la Comunitat Valenciana, a l'efecte de presentar-hi al·legacions.  
Aquestes al·legacions podran presentar-se indistintament a la notaria de referència de dilluns a divendres, en dies laborables, en horari de 10 a 14 hores, o bé en la Gerència Municipal d'Urbanisme de l'Ajuntament de Dénia en dies laborables en horari administratiu obert al públic.   
Durant el període d'informació pública, els dijous de 10 a 13 hores, en aquesta notaria hi haurà un tècnic de l'equip redactor de l'aspirant a urbanitzador a l'efecte d'aclarir els possibles dubtes, conceptes o altres qüestions dels interessats relatives al pla, projecte o programa.  
I perquè tinga els efectes que pertoquen, lliure el present edicte.  
Dénia, 29 de maig de 2007.- La representant legal de la mercantil Construcciones Residenciales de Denia: María Eugenia Caudeli Bordes.